Un carrer en cada poble: la gran aventura de Blasco Ibáñez, tanca les activitats d’animació lectora de febrer a Burjassot
2025-07-24

Després d’un mes en el qual de manera indiscutible Blasco Ibáñez ha sigut el protagonista de les activitats gratuïtes d’animació lectora realitzades per les Biblioteques Municipals de Burjassot, el divendres 24 de febrer a les 18 hores es posarà el fermall del mes amb el contacontes “Un carrer en cada poble: la gran aventura de Blasco Ibáñez”, que arriba al municipi de la mà de Rebombori Cultural.

D’una manera pedagògica i lúdica, la protagonista d’aquest divertit i diferent contacontes, Visanteta, la majordoma de Blasco Ibáñez, anirà descobrint i rememorant les diferents facetes de la vida de Blasco: l’escriptor, el periodista, el revolucionari…i l’aventurer. Un home destinat a tenir un carrer en cada poble. I Burjassot no podia ser una excepció, ja que és una de les artèries més importants del mateix.

A través d’aquest contacontes, que serà en el Saló d’Actes de la Casa de Cultura del municipi, el públic participant en el mateix coneixerà un poc millor la figura de Blasco Ibáñez a través de les seues anècdotes de tota la vida i, a més, podran descobrir també la València de l’època.